stanford-oval/wikipedia huggingface dataset:
อะเลคซันดร์ คอลชัค
สงครามกลางเมืองรัสเซีย > ระบอบเผด็จการและผู้ปกครองสูงสุด > การต่อสู้ครั้งแรก (พฤศจิกายน ค.ศ. 1918-มกราคม ค.ศ. 1919)

จากการที่กองกำลังขาวของคอลชัคประสบความสำเร็จในการรบอย่างโดดเด่นในช่วงแรก ทำให้ข่าวความโกลาหลและการทุจริตภายในกองทัพถูกกลบเกลื่อน อย่างไรก็ตาม คอลชัคมิได้ชำนาญในการรบภาคพื้นดินเท่าใดนัก เขาจึงมอบหมายการวางแผนเชิงกลยุทธ์ส่วนใหญ่ให้กับพันเอกดมีตรี เลเบเดฟ แต่เขาผู้นี้กลับไม่มีประสบการณ์ในการบัญชาการกองทัพเลย
กองทัพทางเหนือภายใต้การบัญชาการของราโดลา กัยดา รุกคืบเข้าสู่เยคาเตรินบุร์กในเดือนพฤศจิกายน ต่อมาเมื่อวันที่ 24 ธันวาคม ค.ศ. 1918 กองทัพเข้ายึดเปียร์มเป็นผลสำเร็จและหยุดจัดระเบียบใหม่ชั่วคราว ในหนึ่งเดือนของการต่อสู้ท่ามกลางอุณหภูมิที่ติดลบ 35 องศา กองทัพแดงที่ 3 พ่ายแพ้และล่าถอยออกจากแนวหน้าไปราว 200 กิโลเมตร ด้วยชัยชนะในครั้งนี้ ทำให้ขบวนการขาวของคอลชัคได้รับทรัพยากรอันทรงคุณค่ามากมาย ทั้งจำนวนพลจากนักโทษ อาวุธ และทรัพยากรในระบบคมนาคม รวมถึงยังได้ควบคุมโรงงานผลิตยุทโธปกรณ์ที่สำคัญอีกด้วย และชัยชนะทางทหารได้เบี่ยงเบนความสนใจของมวลชนจากเหตุการณ์สังหารหมู่ที่เกิดขึ้นจากการจลาจลในออมสค์
อย่างไรก็ตาม ความโกลาหลครั้งแรกเริ่มจุดประกายขึ้น เมื่อกองทัพโซเวียตเข้าพิชิตอูฟาเมื่อวันที่ 31 ธันวาคม ค.ศ. 1919 หลังจากสูญเสียเมืองอุตสาหกรรมและโรงงานผลิตอาวุธในอีเจฟสค์และวอตกินสค์ในเดือนพฤศจิกายน การยึดอูฟาทำให้กองทัพขาวไม่สามารถป้องกันการรุกข้ามเทือกเขายูรัลของกองทัพแดงได้ ในปลายเดือนมกราคม กองทัพแดงเข้ายึดอูรัลสค์และเมืองยุทธศาสตร์อย่างโอเรนบุร์ก ซึ่งเป็นการตัดการเชื่อมต่อทางรถไฟระหว่างซามาราและทาชเคนต์ และสามารถเอาชนะผู้นำคอสแซ็กท้องถิ่นได้สำเร็จ
สงครามกลางเมืองรัสเซีย > ระบอบเผด็จการและผู้ปกครองสูงสุด > การล่าถอยและการสูญเสียเมืองหลวง

วันที่ 22 ตุลาคม ค.ศ. 1919 กองทัพขาวที่ 1 ละทิ้งโตบอลสค์ให้กับโซเวียต ในขณะที่กองทัพที่ 2 และ 3 ถอยทัพไปยังอีชิมและเปโตรปัฟลอฟสค์ แม้ว่าเปโตรปัฟลอฟสค์จะมีความสำคัญเชิงยุทธศาสตร์ แต่ท้ายที่สุดก็ถูกทิ้งร้างเมื่อวันที่ 31 ตุลาคม เช่นเดียวกับอีชิมที่มีการอพยพเมื่อวันที่ 4 พฤศจิกายน โดยที่สะพานทั้งหมดภายในเมืองยังคงมีสภาพสมบูรณ์
เมื่อวันที่ 29 ตุลาคม ค.ศ. 1919 ดีเตริคส์สั่งการอพยพจากออมสค์ โดยมีแผนที่จะปฏิรูปแนวรบต่อไปทางตะวันออก อย่างไรก็ตาม คอลชัคตัดสินใจปกป้องเมืองหลวงและทำให้เขาต้องสละคำสั่งนั้น แม้ว่าจะมีบางหน่วยที่ได้เดินทัพไปทางตะวันออกแล้วก็ตาม คอลชัคระดมติดอาวุธให้ประชากรทั้งหมดเพื่อป้องกันเมือง
จากการกีดกันคำสั่งของดีเตริคส์ ทำให้เขาลาออกและให้นายพลซาฮารอฟแทนที่ตำแหน่งนี้เมื่อวันที่ 4 พฤศจิกายน ซึ่งคําสั่งการของกองทัพต่าง ๆ ก็ถูกจัดระเบียบใหม่ด้วยเช่นกัน
แม้ว่าซาฮารอฟจะกล่าวแถลงการณ์ต่อเหตุการณ์ในเชิงบวก แต่คณะผู้แทนทางการทูตสัมพันธมิตรได้ออกจากเมืองเมื่อวันที่ 7 และเช่นเดียวกันกับคณะรัฐมนตรีในอีกสามวันต่อมา การตัดสินใจป้องกันเมืองหลวง นำไปสู่ความโกลาหลที่เกิดจากกองทัพเหมือนดังช่วงแรกของการปกครองแบบเผด็จการ นักโทษการเมืองจากเรือนจำประมาณสี่ร้อยคนถูกสังหาร และยังมีผู้คนอีกจำนวนมากที่ถูกทอดทิ้งอยู่ภายนอก
คอลชัคเป็นหนึ่งในคนสุดท้ายที่ออกจากเมืองในคืนวันที่ 13 พฤศจิกายน โดยรถไฟ 5 ขบวน ซึ่งได้มีการนำทองคําสํารองสมัยจักรวรรดิที่หลงเหลือไปด้วย ในช่วงเช้าตรู่ของวันถัดมา หลังจากการบังคับเดินทัพเป็นระยะทาง 200 กิโลเมตรภายในสองวัน กองทัพโซเวียตที่ 5 ภายใต้การนำของมีฮาอิล ตูฮาเชฟสกี จึงเข้าไปในเมืองเป็นหน่วยแรก ณ ที่แห่งนั้น ตูคาเชฟสกีพบการต่อต้านเพียงเล็กน้อยจากกองทหารรักษาการณ์ในท้องถิ่น เขาสามารถควบคุมออมสค์ได้สมบูรณ์ในช่วงบ่ายของวันเดียวกัน กองทัพแดงได้รับทรัพยากรจำนวนมากและนักโทษอีกหลายหมื่นคน
การกู้ฐานะ

ในประวัติศาสตร์สมัยโซเวียต คอลชัคและขบวนการขาวถูกมองว่าเป็นศัตรูของประชาชน และความทรงจำของเขาถูกลดทอนคุณค่า อย่างไรก็ดี หลังจากการล่มสลายของระบอบคอมมิวนิสต์ มีการพิสูจน์ให้เห็นถึงความชอบธรรมสำหรับบทบาทของคอลชัคและการรับราชการเพื่อประโยชน์ของรัสเซีย โดยส่วนมากมีการกล่าวถึงในสื่ออนุรักษนิยมหรือชาตินิยมที่ได้รับความนิยม ซึ่งปรากฏในเป็นรูปแบบชีวประวัตินักบุญ ผู้สนับสนุนคอลชัคพูดถึงตัวเขาในฐานะผู้พลีชีพ รักชาติ และเสียสละตนเองอย่างกล้าหาญเพื่อพยายามฟื้นฟูความยิ่งใหญ่ของประเทศชาติ ถึงอย่างนั้น ความทรงจำของเขายังคงไม่ได้รับการฟื้นฟูอย่างเป็นทางการ เช่นเดียวกับจักรพรรดินีโคไลที่ 2, อันตอน เดนีกิน, วลาดีมีร์ คัปเปล และบุคคสำคัญอื่น ๆ ในสงครามกลางเมืองและผู้นำขบวนการขาว ปัจจุบันมีการสร้างรูปปั้นและอนุสาวรีย์หลายแห่งเพื่อเป็นเกียรติแก่คอลชัค ทั้งในเซนต์ปีเตอส์เบิร์กสองแห่ง และในอีร์คุตสค์หนึ่งแห่งซึ่งมีความสูงห้าเมตร และเมื่อวันที่ 15 กรกฎาคม ค.ศ. 2005 เกาะคอลชัคซึ่งถูกเปลี่ยนชื่อเป็นเกาะราสโตร์กูเยฟ (остров Расторгуева) ใน ค.ศ. 1937 ได้รับการเปลี่ยนชื่อมาเป็นเช่นเดิม
ใน ค.ศ. 2008 มีการสร้างภาพยนตร์บล็อกบัสเตอร์ของรัสเซียอย่าง แอดมิรัล ซึ่งเล่าถึงชีวประวัติของคอลชัค ซึ่งประสบความสำเร็จอย่างมากในโรงภาพยนตร์ของรัสเซีย (เป็นภาพยนตร์ที่ทำรายได้สูงสุดเป็นอันดับสามและเป็นภาพยนตร์รัสเซียเรื่องแรกใน ค.ศ. 2008) ภาพยนตร์เรื่องนี้ได้รับทุนสนับสนุนจากช่องหนึ่งรัสเซียที่ดำเนินการโดยรัฐ เพื่อสอดคล้องกับความพยายามของรัฐบาลรัสเซียในการเชื่อมโยงอำนาจที่เกิดขึ้นใหม่กับจักรวรรดิรัสเซียในอดีต นอกจากนี้ ภาพยนตร์ยังถูกมองว่าเป็นความพยายามกู้ฐานะของคอลชัคอีกด้วย
บรรณานุกรม

Barr, William (1981). "Aleksandr Vasil'yevich Kolchak: Arctic Scientist and Explorer". Polar Record. 20 (129): 507-524. คลังข้อมูลเก่าเก็บจากแหล่งเดิมเมื่อ 2016-04-22. สืบค้นเมื่อ 2022-11-20.
Connaughton, Richard Michael (1990). The republic of the Ushakovka: Admiral Kolchak and the allied intervention in Siberia, 1918-20 (ภาษาอังกฤษ). Routledge. p. 193. ISBN 9780415051989.
Dotsenko, Paul (1983). The struggle for a democracy in Siberia, 1917-1920: eyewitness account of a contemporary (ภาษาอังกฤษ). Hoover Institution Press. p. 178. ISBN 9780817977719.
Figes, Orlando (1998). A people's tragedy: the Russian Revolution, 1891-1924 (ภาษาอังกฤษ). Penguin Books. p. 923. ISBN 9780140243642.
Kolchak, Aleksandr Vasiliyevich; Papov, Konstantin Andreevich; Ovchinnikov, Anton Zakharovich (1980). The testimony of Kolchak and other Siberian materials (ภาษาอังกฤษ). Stanford University Press. p. 466. OCLC 502387257.
Lincoln, W. Bruce (1989). Red Victory: A History of the Russian Civil War (ภาษาอังกฤษ). Simon & Schuster. p. 637. ISBN 0671631667.
Morley, James William (1957). The Japanese Thrust Into Siberia, 1918 (ภาษาอังกฤษ). Columbia University Press. p. 395.
Pereira, Norman G. O. (1996). White Siberia: the politics of civil war (ภาษาอังกฤษ). McGill-Queen's University Press. p. 261. ISBN 9780773513495.
Pereira, Norman G. O. (1987). "White Power during the Civil War in Siberia (1918-1920): Dilemmas of Kolchak's "War Anti-Communism"". Canadian Slavonic Papers. 29 (1): 45-62.
Pipes, Richard (1993). Russia under the Bolshevik regime (ภาษาอังกฤษ). A.A. Knopf. ISBN 9780394502427.
Smele, Jonathan D. (1996). Civil war in Siberia: the anti-Bolshevik government of Admiral Kolchak, 1918-1920 (ภาษาอังกฤษ). Cambridge University Press. p. 759. ISBN 9780521573351. คลังข้อมูลเก่าเก็บจากแหล่งเดิมเมื่อ 15 มีนาคม 2014. สืบค้นเมื่อ 14 มีนาคม 2014.
Smirnov, M. I. (1933). "Admiral Kolchak". Slavonic and East European Review. 11 (32): 373-387.
Ullman, Richard H. (1968). Intervention and the War. Anglo-Soviet relations, 1917-1921 (ภาษาอังกฤษ). Vol. I. Princeton University Press. p. 395. OCLC OL20921546M.
Ullman, Richard H. (1968b). Britain and the Russian Civil War. Anglo-Soviet relations, 1917-1921 (ภาษาอังกฤษ). Vol. II. Princeton University Press. p. 395. OCLC 250516786.
Weeks, Charles J.; Baylen, Joseph O. (1976). "Admiral Kolchak's Mission to the United States, 10 September-9 November 1917". Military Affairs. 40 (2): 63-67.
ซันเดอร์แลนด์

สำหรับความหมายอื่น ดูที่ ซันเดอร์แลนด์ (แก้ความกำกวม)
นครในอังกฤษ
| ซันเดอร์แลนด์ |
| --- | --- |
นคร

ซันเดอร์แลนด์ที่ตั้งใน
ประชากร: 168,277 (2021 Census)
เดมนิม: Mackem
โอเอสกริด: NZ395575
• ลอนดอน: 240 ไมล์ (390 กิโลเมตร) SSE
เมทรอพอลิเทินโบโร: นครซันเดอร์แลนด์
เมทรอพอลิทันเคาน์ที: ไทน์และเวียร์
ภูมิภาค: นอร์ทอีส
ประเทศ: อังกฤษ
รัฐเอกราช: สหราชอาณาจักร
โพสท์ทาวน์: SUNDERLAND
เขตรหัสไปรษณีย์: SR1–SR6
รหัสโทรศัพท์: 0191

รถพยาบาล: นอร์ทอีส
 
รัฐสภาสหราชอาณาจักร: Houghton and Sunderland South Sunderland Central Washington and Sunderland West
เว็บไซต์: sunderland.gov.uk
 รายชื่อสถานที่ สหราชอาณาจักร ประเทศอังกฤษ  54°54′22″N 1°22′52″W﻿ / ﻿54.906°N 1.381°W﻿ / 54.906; -1.381
ซันเดอร์แลนด์ (อังกฤษ: Sunderland; /ˈsʌndərlənd/) เป็นเมืองท่า ในไทน์และเวียร์ (Tyne and Wear) ประเทศอังกฤษ เป็นท่าเรือที่ปากแม่น้ำเวียร์ ชายฝั่งทะเลเหนือ ห่างออกไปประมาณ 10 ไมล์ (16 กิโลเมตร) ทางตะวันออกเฉียงใต้ของนิวคาสเซิลอะพอนไทน์ มีประชากร 168,277 คน จากการสำรวจสำมะโนประชากร ค.ศ.  2021 ทำให้เป็นชุมชนที่ใหญ่เป็นอันดับสองในภาคตะวันออกเฉียงเหนือของอังกฤษ รองจากนิวคาสเซิล
ซันเดอร์แลนด์เคยได้รับการขนานนามว่าเป็น "เมืองต่อเรือที่ใหญ่ที่สุดในโลก" และเคยต่อเรือกว่าหนึ่งในสี่ของโลกจากอู่ต่อเรือที่มีชื่อเสียง ซึ่งมีอายุกว่า 1346 ปี ริมฝั่งแม่น้ำเวียร์
ฟันดังโก

| ฟันดังโก |
| --- | --- |

ชื่อเกิด: Curtis Jonathan Hussey
เกิด:  (1983-07-22) 22 กรกฎาคม ค.ศ. 1983 (41 ปี) Portland, Maine, U.S.
ประวัติมวยปล้ำอาชีพ
ชื่อบนสังเวียน: Dirty Dango Fandango Johnny Dango Curtis (JDC) Johnny Curtis Johnathan Curtis The Portuguese Sundragon Curtis Stoogerman
ส่วนสูง: 6 ฟุต 4 นิ้ว (193 เซนติเมตร)
น้ำหนัก: 244 ปอนด์ (111 กิโลกรัม)
มาจาก: Boston, Massachusetts Westbrook, Maine
ฝึกหัดโดย: Killer Kowalski Deep South Wrestling Bill DeMott Florida Championship Wrestling Lewis Hotchin
เปิดตัว: 1999
เคอร์ติส เจมส์ ฮัสเซย์ (Curtis James Hussey; 22 กรกฎาคม ค.ศ. 1983) เป็นนักมวยปล้ำอาชีพชาวอเมริกันที่เซ็นสัญญากับWWEในนาม ฟันดังโก (Fandango) อดีตสังกัดฟลอริดาแชมเปียนชิปเรสต์ลิง(FCW) เป็นผู้ชนะการแข่งขันNXTซีซั่น4 ใช้ชื่อ จอห์นนี เคอร์ติส (Johnny Curtis)
ประวัติ

ฟันดังโกเปิดตัวในสแมคดาวน์ปี 2013 ได้เปิดศึกกับคริส เจริโคโดยในรอว์ 18 มีนาคม เจริโคให้สัมภาษณ์เกี่ยวกับแมตช์ชิงแชมป์อินเตอร์คอนติเนนทัล ฟันดังโกเข้ามาขัดจังหวะ แต่เจริโคล้อเลียนชื่อของฟันดังโก ทำให้ฟันดังโกบอกว่าแกจะต้องเรียนรู้วิธีเรียกให้ถูก ในสแมคดาวน์ 22 มีนาคม เจริโคมีแมตช์กับแจ็ก สแวกเกอร์ พยายามจะใส่ Lionsault แต่ฟันดังโกโดดขึ้นมาเตะก้านคอ ก่อนจะเป็นสแวกเกอร์ใส่ Swagger bomb กดนับ 3 ชนะ หลังแมตช์ฟันดังโกตามมาอัดเจริโคต่อและถามว่าชั้นชื่ออะไร ก่อนปิดท้ายด้วยท่า Leg drop ในรอว์ 25 มีนาคม ฟันดังโกเปิดตัวออกมา แต่เจริโควิ่งออกมาอัดทำให้ฟันดังโกหนีไป หลังจากที่เจริโคเอาชนะดอล์ฟ ซิกก์เลอร์ไปได้ หลังแมตช์บิ๊กอีมาลอบทำร้ายเจริโคแล้วจับใส่ท่าไม้ตายซ้ำอีก ฟันดังโกออกมาต่อยเจริโคซ้ำอีกเป็นชุดต่อด้วยท่าไม้ตาย Diving Legdrop คืนเดียวกันเจริโคให้สัมภาษณ์ว่าเขาไปคุยกับวิกกี เกร์เรโรมาแล้ว และขอให้จัดแมตช์เจอกับฟันดังโกในเรสเซิลเมเนีย ครั้งที่ 29 และฟันดังโกชนะ และได้รีแมตช์แพ้เจริโคในเอ็กซ์ตรีมรูลส์ (2013) ในมันนีอินเดอะแบงก์ (2013)ได้ร่วมชิงกระเป๋าสิทธิ์ชิงแชมป์โลกเฮฟวี่เวทซึ่งแดเมียน แซนดาวชนะ ในรอว์ 23 ธันวาคม ฟันดังโกชนะดอล์ฟ ซิกก์เลอร์และได้สัญญาชิงแชมป์อินเตอร์กับบิ๊กอีในรอว์สัปดาห์ถัดมาแต่ไม่ได้แชมป์ ในปี 2016 ได้ร่วมทีมกับไทเลอร์ บรีซในนามบรีซังโก และได้แชมป์แท็กทีม NXTร่วมกันในปี 2020 ในปี 2021 ได้ออกจาก WWE
ชีวิตส่วนตัว

เขาอาศัยอยู่ในแทมปา, ฟลอริดา เป็นแฟนของวิดีโอเกมและซีรีส์แฟนตาซีโดยเฉพาะอย่าง Final Fantasy XIII เขาสนับสนุนบอสตันเรดซอกซ์และเอฟเวอร์ตัน บางส่วนของงานอดิเรกของเขารวมถึงการสเก็ตบอร์ดและการเก็บรวบรวมดาดฟ้าสเกตบอร์ด; นอกจากนี้เขายังเป็นเจ้าของกว่า 300 วิดีโอเทปที่ผ่านมา WWE, WCW และ ECW ในฤดูร้อนของปี 2013 เขาได้สักแขนครึ่งบนขาของเขามีวงดนตรีที่เขาชื่นชอบ
สื่ออื่นๆ > เว็บ

| ปี | รับบท | รายการ | หมายเหตุ |
| --- | --- | --- | --- |
| 2015 | Swerved | Himself | 3 episodes |
| 2017 | Southpaw Regional Wrestling | Chet Chetterfield | 8 episodes, web series |
| 2017 | Superstar Ink | Himself |  |
สื่ออื่นๆ > วิดีโอเกม

เขาเป็นตัวละครในวิดีโอเกมของ WWE 2K
แชมป์และรางวัล

Eastern Wrestling Alliance
EWA Tag Team Championships (2 times) - with Kamikaze (1) and Brian Black (1)
Florida Championship Wrestling
FCW Florida Tag Team Championship (2 times) – with Tyler Reks (1) and Derrick Bateman (1)
Independent Connecticut Championship Wrestling
ICCW Connecticut Championship (1 time)
Northeast Championship Wrestling
NCW New England Championship (1 time)
NCW Tag Team Championship (1 time) – with Damian Houston
Power League Wrestling
PLW New England Championship (1 time)
Premier Wrestling Federation
PWF Northeast Heavyweight Championship (2 times)
PWF Northeast Tag Team Championship (2 times) – with Kenn Phoenix
Pro Wrestling Illustrated
Ranked no. 59 of the top 500 singles wrestlers in the PWI 500 in 2013
South Coast Championship Wrestling
SCCW Lightweight Championship (1 time)
WWE
NXT Tag Team Championship (1 time) – with Tyler Breeze
NXT (Season four)
แหล่งข้อมูลอื่น

ฟันดังโก ที่ WWE.com
ฟันดังโก ที่เอกซ์ (ทวิตเตอร์)
CageMatch profile
Johnny Curtis ที่อินเทอร์เน็ตมูวีเดตาเบส
การตั้งชื่อทวินาม

ระบบการเรียกชื่อสิ่งมีชีวิตแบบทวินาม (อังกฤษ: Binomial nomenclature) เป็นระบบการเรียกชื่อสิ่งมีชีวิตแต่ละสปีชีส์ที่ใช้อย่างแพร่หลายในปัจจุบัน ชื่อแต่ละชื่อในระบบนี้เรียกว่า ชื่อทวินาม (Binomial name) หรือ ชื่อวิทยาศาสตร์ (Scientific name) คือชื่อที่ใช้เรียกแทนสิ่งมีชีวิตในสปีชีส์ต่าง ๆ อย่างเป็นทางการ ชื่อทวินามจะเป็นภาษาละติน ประกอบด้วยคำศัพท์ 2 คำ คือ สกุล และ สปีชีส์ ซึ่งขึ้นอยู่กับสิ่งมีชีวิตที่ต้องการระบุ โดยรายละเอียดปลีกย่อยอาจแตกต่างกันออกไปบ้าง
ประวัติ

ระบบการเรียกชื่อสิ่งมีชีวิตแบบทวินาม ถูกคิดขึ้นใช้เป็นครั้งแรกโดยคัสพาร์ เบาฮีน (Gaspard Bauhin) และโยฮันน์ เบาฮีน (Johann Bauhin) ซึ่งมีชีวิตก่อนคาร์ล ลินเนียสเกือบ 200 ปี ทว่าการใช้ระบบนี้ยังจำกัดอยู่ในวงแคบ ซึ่งในสมัยนั้นส่วนใหญ่ใช้ระบบการเรียกชื่อสิ่งมีชีวิตแบบไตรนาม แต่ต่อมาถึงสมัยของคาร์ล ลินเนียส ระบบนี้ก็เป็นที่แพร่หลายขึ้นมาก
ดูเพิ่ม

การจำแนกชั้นทางวิทยาศาสตร์
อนุกรมวิธาน
ลาซวัน

| ลาซวัน |
| --- | --- |
ที่เกิด: กรุงเทพมหานคร ประเทศไทย
แนวเพลง:  ทีป็อป  ป็อป 
ช่วงปี: พ.ศ. 2565–2566
ค่ายเพลง: วัน มิวสิก จีเอ็มเอ็ม แกรมมี่

สมาชิก:  ต้าห์อู๋  ออฟโรด  ไดร์ม่อน  เจลเลอร์  เป็นต่อ 
ลาซวัน (อังกฤษ: LAZ1) เป็นบอยแบนด์สัญชาติไทย ภายใต้สังกัด วัน มิวสิก ในเครือ จีเอ็มเอ็ม แกรมมี่ สมาชิกในวงทั้งหมดเป็นผู้ชนะจากรายการ ลาซ ไอคอน ไอคอนป๊อบ ตัวท็อปเดบิวต์ ที่ได้รับการเซ็นสัญญาเป็นศิลปินกลุ่มสังกัดช่องวัน 31 ภายใต้ บริษัท เอ็กแซ็กท์-ซีเนริโอ จำกัด ในเครือเดอะ วัน เอ็นเตอร์ไพรส์ ถือเป็นหน่วยย่อย (Sub-unit) ของกลุ่มไอดอล เดย์วัน (DAY ONE) ที่เป็นการรวมตัวกันของกลุ่มศิลปินรุ่นใหม่ของช่องวัน 31 กว่า 30 ชีวิต
ประวัติ > ก่อนการเดบิวต์

ลาซวัน มีที่มาจากการแข่งขันรายการ ลาซ ไอคอน ไอคอนป๊อบ ตัวท็อปเดบิวต์ ซึ่งเป็นความร่วมมือระหว่างช่องวัน 31 และลาซาด้า ระหว่างวันที่ 9 ตุลาคม พ.ศ. 2564 – 9 มกราคม พ.ศ. 2565 โดยเป็นการนำเด็กฝึกจากกลุ่มเอเจนซี่ต่าง ๆ กว่า 35 คน มาคัดเลือกผู้ชนะ 5 คน จากการโหวตของผู้ชมรายการ
ก่อนที่จะเดบิวต์นั้น วัน มิวสิก ได้มีโปรเจกต์พิเศษ "LAZ iCON Road to Debut" เพื่อเป็นการขอบคุณที่สนับสนุนทั้ง 5 คนตลอดมา โดยโปรเจกต์ดังกล่าวได้มีการปล่อยเพลงพิเศษ 2 เพลงคือ "รักเดียว" (ประกอบซิตคอม รักเดียว) ของ เลซีล็อกซี ซึ่งได้นำมาขับร้องใหม่ และ "LAST LOVE" ซึ่งเป็นเพลงพิเศษที่เคยแสดงครั้งแรกในรายการ ลาซ ไอคอนฯ รอบ Final รวมถึงได้ร่วมแสดงในซิตคอม "รักเดียว" และเปิดตัวกลุ่มในฐานะหน่วยย่อยของกลุ่มไอดอล "เดย์วัน" ผ่านรายการ "ONE สนั่นจอ..มาแน่นๆ" เมื่อวันที่ 12 มีนาคม พ.ศ. 2565
ประวัติ > เดบิวต์ในฐานะบอยแบนด์

วันที่ 21 มีนาคม พ.ศ. 2565 วัน มิวสิก ได้มีประกาศชื่อวงอย่างเป็นทางการในชื่อ "ลาซวัน" (LAZ1) และได้เปิดโอกาสให้แฟนคลับได้มีส่วนร่วมตั้งชื่อกลุ่มแฟนคลับของวงด้วย โดยในวันถัดมา (22 มีนาคม) ได้มีการไลฟ์สดจากห้องข่าวช่องวัน 31 ในอาคารจีเอ็มเอ็ม สตูดิโอ เป็นครั้งแรกผ่านเครือข่ายสังคม ในชื่อ LAZ1 LIVE 1ST NIGHT TO MEET YOU โดยได้ประกาศชื่อกลุ่มแฟนคลับว่า "LAZER" (เลเซอร์) โดยมีที่มาจากคำว่า LASER ซึ่งมีความหมายว่าเป็นลำแสงที่ผ่านเข้าไปจนกลายเป็นแสงเดียวกัน เปรียบเสมือนแฟนคลับแต่ละครที่คอยสนับสนุนและโหวตให้กับเด็กฝึกของตนเอง จนได้ผู้ชนะการแข่งขัน 5 คน อีกความหมายมาจากคำว่า LAZ และ -er ซึ่งรวมกันแล้วหมายถึง ผู้สร้างหรือผู้ให้กำเนิด LAZ1 ส่วนสีประจำวงคือสีดำและสีฟ้า
ต่อมาวันที่ 27 มีนาคม วัน มิวสิก ได้ประกาศเดบิวต์สเตจอย่างเป็นทางการของวงในชื่อ CAN WE BE YOUR LAZ1 โดยมีกำหนดเดบิวต์สเตจอย่างเป็นทางการในวันที่ 7 เมษายน พ.ศ. 2565 ณ ลานเซ็นทรัลเวิลด์สแควร์ ศูนย์การค้าเซ็นทรัลเวิลด์ ซึ่งในวันเดียวกัน จีเอ็มเอ็ม แกรมมี่ จะมีการปล่อยเดบิวต์ซิงเกิล และมิวสิควิดีโออย่างเป็นทางการพร้อมกันด้วย
ประวัติ > การปิดโปรเจกต์

หลังจากนั้น ทางวงก็ได้ประกาศการปิดโปรเจกต์ โดยจัดคอนเสิร์ต ONCE LAZ1 GOODBYE PARTY ซึ่งเป็นคอนเสิร์ตครั้งสุดท้ายของวง ที่เมืองไทยรัชดาลัย เธียเตอร์ ในวันที่ 11 มีนาคม พ.ศ. 2566
สมาชิก

| ชื่อ-นามสกุล | ชื่อเล่น | วันเกิด | ภูมิลำเนา | อันดับที่ชนะ | ส่วนสูง | สังกัด |
| --- | --- | --- | --- | --- | --- | --- |
| พิทยา แซ่ฉั่ว | ต้าห์อู๋ | 14 มกราคม พ.ศ. 2541 (27 ปี) | กรุงเทพมหานคร | 1 | 183 | เอ็กซ์แซ็กท์-ซีเนริโอ |
| กันตภณ จินดาทวีผล | ออฟโรด | 4 กุมภาพันธ์ พ.ศ. 2543 (24 ปี) | สงขลา | 2 | 177 | เอ็กซ์แซ็กท์-ซีเนริโอ (เอไทม์ 26) |
| ณรกร ณิชกุลธนโชติ | ไดร์ม่อน | 2 ตุลาคม พ.ศ. 2548 (19 ปี) | ราชบุรี | 3 | 183 | เอ็กซ์แซ็กท์-ซีเนริโอ |
| กฤติมุก จันทร์ชื่น | เจลเลอร์ | 21 สิงหาคม พ.ศ. 2541 (26 ปี) | กรุงเทพมหานคร | 4 | 175 | เอ็กซ์แซ็กท์-ซีเนริโอ (แฮนด์ซั่ม เอ็นเตอร์เทนเมนต์) |
| จีรภัทร พิมานพรหม | เป็นต่อ | 10 กรกฎาคม พ.ศ. 2542 (25 ปี) | ภูเก็ต | 5 | 175 | เอ็กแซ็กท์-ซีเนริโอ (อินไซต์ เอ็นเตอร์เทนเมนต์ |
ผลงาน > ซิงเกิล

| ปี | ชื่อ | หมายเหตุ | อ้างอิง |
| --- | --- | --- | --- |
| 2564 | "ที่หนึ่งในใจของเธอ (LAST ONE)" | ร้องร่วมกับกลุ่มผู้เข้าแข่งขันลาซ ไอคอน (ลาซบอย) |  |
| 2565 | "รักเดียว" | เพลงพิเศษในโปรเจกต์ LAZ iCON Road to Debut |  |
| 2565 | "LAST LOVE" | เพลงพิเศษในโปรเจกต์ LAZ iCON Road to Debut |  |
| 2565 | "TASTE ME" |  |  |
| 2565 | ถ้าจูบได้เพียงหนึ่งครั้ง(LASE KiSS) |  |  |
| 2565 | "รักในวันฝนมา" | เพลงประกอบละคร วิวาห์ฟ้าแลบ ไดร์ม่อน ร้องร่วมกับ ซินซิน ไอรดา |  |
| 2565 | "ไม่ตอบเลยน้า (What's the matter?)" |  |  |
| 2566 | "อุ๊ย คุณพระ! (OMG)" | เพลงประกอบละคร พระนคร ๒๔๑๐ |  |
ผลงาน > มิวสิกวิดีโอ

| ปี | ชื่อ |
| --- | --- |
2565: "รักเดียว"
2565: "LAST LOVE"
2565: "TASTE ME"
2565: "ถ้าจูบได้เพียงหนึ่งครั้ง (LAST KISS)"
2565: "รักในวันฝนมา"Feat.CINCIN Diamond NARAKORN (เพลงประกอบละครวิวาห์ฟ้าแลบ)
2565: "ไม่ตอบเลยน้า (What's the matter?)"
2566: "อุ๊ย คุณพระ! (OMG)"
คอนเสิร์ต แฟนมีตติ้ง และกิจกรรม

| วันที่ | งาน | สถานที่ | หมายเหตุ | อ้างอิง |
| --- | --- | --- | --- | --- |
| 20 กรกฎาคม 2565 | Mellow POP MOVE TO CHANGE | เอ็มบีเคเซ็นเตอร์ | - |  |
| 23 กรกฎาคม 2565 | LAZ1 First Date Private Party Presented By LAZADA | เซ็นทรัล ลาดพร้าว | - |  |
| 15 ตุลาคม 2565 | Octopop | ราชมังคลากีฬาสถาน | - |  |
| 22 ตุลาคม 2565 | LAZ1 1st PHOTOBOOK FANSIGN | ลิโด้ คอนเน็คท์ | - |  |
| 22 ตุลาคม 2565 | Thai-Japan Iconic Music Fest 2022 | ไอคอนสยาม | - |  |
| 29 ตุลาคม 2565 | T-POP Concert Fest | ศูนย์การประชุมแห่งชาติสิริกิติ์ | - |  |
| 11 ธันวาคม 2565 | Big Mountain Music Festival ครั้งที่ 12 | The Ocean เขาใหญ่ จังหวัดนครราชสีมา | - |  |
| 11 มีนาคม 2566 | ONCE LAZ1 GOODBYE PARTY | เมืองไทยรัชดาลัย เธียเตอร์ |  |  |
รายการโทรทัศน์

| ปี | ชื่อ | ออกอากาศ | สมาชิก | ช่องออกอากาศ | อ้างอิง |
| --- | --- | --- | --- | --- | --- |
| 2565 | รักเดียว (ตอน ชิวาว่าหวงก้าง) | 13 มีนาคม 2565 | ทั้งหมด | ช่องวัน 31 |  |
| 2565 | iDOL GAME เกมมันส์มันส์ของไอดอล | 19 มีนาคม 2565 | ทั้งหมด ร่วมกับลาซไอค่อนอีก 3 คน (อู๋, ตั้งต้น, บอส) | ช่องวัน 31 |  |
รางวัล

| ปี | รางวัล | สาขาที่เข้าชิง | จากผลงาน | ผลการตัดสิน |
| --- | --- | --- | --- | --- |
| 2566 | โทตี้มิวสิกอวอร์ดส์ 2022 | เพลงศิลปินกลุ่มชายยอดนิยม | "ไม่ตอบเลยน้า" | ชนะ |
| 2566 | Kazz Awards 2023 | Trending Artist Award |  | ชนะ |
แหล่งข้อมูลอื่น

ลาซวัน ที่เฟซบุ๊ก
ลาซวัน ที่เอกซ์ (ทวิตเตอร์)
ลาซวัน ที่อินสตาแกรม
ลาซวัน ที่ยูทูบ
ช่อม่วง

| --- | --- |

ประเภท: ขนม ของว่าง
แหล่งกำเนิด: ไทย
ภูมิภาค: ภาคกลาง
ผู้สร้างสรรค์: ชาววัง
อุณหภูมิเสิร์ฟ: อุ่น
ส่วนผสมหลัก: แป้งต่าง ๆ ไส้เนื้อสัตว์หรือหวาน
 ตำราอาหาร: ช่อม่วง
ช่อม่วง เป็นชื่อขนมไทยชนิดหนึ่ง สันนิษฐานว่าเกิดขึ้นในสมัยพระบาทสมเด็จพระพุทธเลิศหล้านภาลัย พบในบทพระราชนิพนธ์เรื่อง กาพย์เห่ชมเครื่องคาวหวาน  ดังความว่า
| 0 | 1 | 2 |
| --- | --- | --- |
| ๏ ช่อม่วงเหมาะมีรศ |  | หอมปรากฎกลโกสุม |
| คิดสีสไบคลุม |  | หุ้มห่มม่วงดวงพุดตาล |
ขนมช่อม่วงทำจากแป้งข้าวเจ้า แป้งมันและแป้งท้าวยายม่อม นำมานวดจนเนียน แล้วห่อไส้โดยไส้ของขนมช่อม่วงนิยมทำจากเนื้อสัตว์ นำมาผัดกับเครื่องปรุงรสต่าง ๆ จากนั้นนำไปนึ่งจนสุก บ้างเป็นไส้หวานทำจากฟักเชื่อมและงาขาวคล้ายไส้ขนมเปี๊ยะ ส่วนสีม่วงของขนมช่อม่วงนั้น ได้จากการนำดอกอัญชัน จากนั้นนำมาผสมกับแป้งก่อนนำไปห่อไส้ ถ้าเป็นไส้คาวจะเสิร์ฟคู่กับผักชี ผักกาดหอม และพริกขี้หนู แต่ถ้าเป็นไส้หวานนิยมพรมน้ำกะทิลงบนตัวขนมก่อนเสิร์ฟแทน
สาธารณรัฐอิงกูเชเตีย

| สาธารณรัฐอิงกูเชเตีย |
| --- | --- |
สาธารณรัฐ
Республика Ингушетия
การถอดเสียงอื่น
 • Ingush: Гӏалгӏай Мохк
   ธง ตราอาร์ม
เพลง: Ġalġayçen gimn (State Anthem of Ingushetia) 

พิกัด: 43°12′N 44°58′E﻿ / ﻿43.200°N 44.967°E﻿ / 43.200; 44.967
ประเทศ: รัสเซีย
เขตสหพันธ์: คอเคซัสเหนือ
เขตเศรษฐกิจ: คอเคซัสเหนือ
สถาปนา: June 4, 1992
เมืองหลวง: มากัส
การปกครอง
 • องค์กร: People's Assembly (Parliament)
 • Head: Makhmud-Ali Kalimatov
พื้นที่
 • ทั้งหมด: 3,000 ตร.กม. (1,000 ตร.ไมล์)
อันดับพื้นที่: 81st
ประชากร (สำมะโนครัวปี 2010)
 • ทั้งหมด: 412,529 คน
 • ประมาณ (2018): 488,043 (+18.3%) คน
 • อันดับ: 75th
 • ความหนาแน่น: 140 คน/ตร.กม. (360 คน/ตร.ไมล์)
 • เขตเมือง: 38.3% คน
 • นอกเมือง: 61.7% คน
เขตเวลา: UTC+3 (เวลามอสโก )
รหัส ISO 3166: RU-IN
ทะเบียนรถ: 06
รหัส OKTMO: 26000000
ภาษาราชการ: รัสเซีย; อิงกุช
เว็บไซต์: www.ingushetia.ru
สาธารณรัฐอิงกูเชเตีย (อังกฤษ: Republic of Ingushetia /ɪŋɡʊˈʃɛtiə/; รัสเซีย: Респу́блика Ингуше́тия, อักษรโรมัน: Respublika Ingushetiya, สัทอักษรสากล: [rʲɪˈspublʲɪkə ɪnɡʊˈʂetʲɪjə]; อิงกุช: Гӏалгӏай Мохк, Ğalğaj Moxk) เป็นหนึ่งในหน่วยองค์ประกอบของประเทศรัสเซีย (สาธารณรัฐ) ตั้งอยู่ในเขตสหพันธ์คอเคซัสเหนือ มีเมืองหลวงคือมากัส
สาธารณรัฐอิงกูเชเตียมีพื้นที่ 3,000 ตารางกิโลเมตร เป็นสาธารณรัฐที่มีพื้นที่เล็กที่สุดของหน่วยองค์ประกอบของประเทศรัสเซีย หากไม่นับนครสหพันธ์ ก่อตั้งเมื่อวันที่ 4 มิถุนายน ค.ศ. 1992 หลังจากที่สาธารณรัฐสังคมนิยมโซเวียตปกครองตนเองเชเชน-อิงกุช (Chechen-Ingush Autonomous Soviet Socialist Republic) แตกออกเป็น 2 สาธารณรัฐ สาธารณรัฐมีชนพื้นเมืองคือชาวอิงกุชที่สืบเชื้อสายมาจากชาวไวนาฮ์ (Vainakh) และนับถืออิสลามเป็นส่วนใหญ่ จากข้อมูลประชากรปี ค.ศ. 2010 มีประชากร 412,529 คน